
1. OM SPORTSPLANEN
Utleira Fotball  har til sammen over 60? lag fordelt på 10?årsklasser for jenter og 11? årsklasser for gutter. Aktivitetsnivået er høyt blant alle våre engasjerte trenere, lagledere, oppmenn og villige hjelpere tilknyttet hver årsklasse. Sportsplanen legger rammene for det sportslige innholdet i Utleira Fotball, og vil således sikre at trenere og lagledere jobber etter samme verdisett og mot samme målsettinger. Dokumentet inneholder verdier, målsettinger, retningslinjer, roller, forventninger og krav som danner grunnlaget for en enhetlig, samlet og forutsigbar utvikling av det sportslige innholdet i klubben.
Sportsplanen er utarbeidet av Styret og frivillige ressurspersoner tilknyttet klubben. Planen eies av Styret gjennom sportslige utvalg, som har hovedansvaret for at planen implementeres i den daglige aktiviteten i klubben, og som skal sikre at innholdet blir tematisert og anvendt i ulike fora, eksempelvis trenerforum,  temakvelder, oppstart for nye lag, barne- og ungdomsfotballkvelder og lignende.
Planen skal være et levende dokument, som vil justeres og endres i tråd med endringer i både eksterne rammebetingelser og interne faktorer. Innspill til endringer og justeringer fra vil bli behandlet av trenere og lagleder i felleskap, eventuelt vedtatt av styret, og formidlet gjennom etablerte kommunikasjonskanaler til klubbens medlemmer og tillitsvalgte.
Den oransje linjen: ”Spill - ikke spark”
I Utleira Fotball ønsker vi å spille fotball, ikke sparke. Vi skal utvikle fotballspillere, ikke fotballsparkere. ”Spill – ikke spark” legger i seg selv først og fremst føringer for hvordan lag og spillere skal opptre i kampsituasjoner. Alle lagene i barne- og ungdomsfotballen skal spille fotball        på en måte som er mest mulig utviklende og underholdende – både for spillere og publikum. 
Men ; å spille fotball krever mer enn å sparke fotball... 
Fotballsparkere mangler taktiske og tekniske egenskaper som muliggjør konstruktive, kreative, og utviklende handlingsvalg. Valget blir da altfor ofte ”blinde” spark uten annet mål enn å få ballen lengst mulig bort. 
Fotballspillere har overblikk og spilleforståelse som gjør dem i stand til å gjøre hensiktsmessige valg for eget lag. De har tekniske ferdigheter som gjør dem i stand til å utføre valget, og mot og trygghet til å forsøke konstruktive løsninger i alle situasjoner. Spillerne beveger seg mye og hensiktsmessig uten ball, for å skape rom for seg selv og hverandre, og dermed gi ballfører mange alternative handlingsvalg. 
Vi mener at for å utvikle lag og spillere som beskrevet over, kreves et målrettet og grundig arbeid, helt fra lagene opprettes når spillerne er seks år gamle. Dette heftet handler om hvordan vi vil gjennomføre denne prosessen.



2. VISJON, VERDIER OG MÅLSETNINGER.
Norsk Idrettsforbunds formålsparagraf sier at all idrettsaktivitet skal bygge på grunnverdier som idrettsglede, fellesskap, helse og ærlighet. NIFs ledestjerne er at breddeidrettens viktigste formål er å bidra med aktivitet som på sikt styrker den norske folkehelsa.
Vinteren 2015/ 2016 ønsker styret i Utleira  Fotball å starte en strategiprosess med bred involvering på tvers av klubben. Prosessen skal resultere  i en felles visjon, felles verdier og målsettinger for all aktivitet i Utleira Fotball, gitt overordnete føringer og intensjoner fra både NIF og NFF.
Vår visjon skal bidra til å legge grunnlaget for bærekraftig, sunn og aktiv utvikling av barn, unge og voksne innenfor vårt nærområde:
2.1 VÅR VISJON: MED BREDDE SOM GRUNNMUR 
Utleira Fotball har utarbeidet en Sportsplan som nå skal være "grunnmuren" og ett styringsredskap for de sportslige aktivitetene i fotballgruppa de kommende årene.
Som del av en av Trøndelags største breddeklubber skal Utleira Fotball være et naturlig valg i vårt nærmiljø. Med et tilrettelagt tilbud for alle skal Utleira Fotball skape utvikling og idrettsglede for barn og voksne.
For å hjelpe oss på veg mot vår visjon har vi utarbeidet noen grunnleggende verdier som vi mener danner grunnlaget for aktiviteten i Utleira Fotball, og legger føringer for hva som må gjøres og hvordan. Verdiene våre er i samsvar med  NFFs ”visjon” om ”Flest mulig, lengst mulig, best mulig”.
Sportsplanen setter videre krav til trenere/lagledere i forhold til kompetanse. Dette er en viktig faktor for at alle lag skal få et mest mulig likt tilbud og for at klubben skal kunne utvikle seg videre. 
Oppsummert skal Sportsplanen gi enda større trivsel for alle spillerne på de aldersbestemte lagene og ikke minst bidra til at klubben får et tydelig og godt sportslig uttrykk.
2.2 VÅRE VERDIER (forslag, må flikkes på i forhold til Utleira «språk»)
Inkluderende – flest mulig:
· Vi ønsker flest mulig med, uavhengig av religion, etnisitet, nasjonalitet og hudfarge.
Artig – lengst mulig:
· Klarer vi som klubb å legge til rette for gode prestasjoner, sportslig utvikling og godt miljø både i og utenfor laget, mener vi dette vil bidra til at man synes det er artig nok litt lenger.
Utviklende – best mulig:
· Vårt fokus skal være på å legge til rette for personlig utvikling for hver enkelt utøver, og i så stor grad som mulig bidra til at hver enkelt spiller blir ”best mulig” ut fra egne forutsetninger, interesser og innsats.
Utleira Fotball vil skape fotballglede, muligheter og utfordringer for alle. Verdiene våre skal gjennomsyre all aktivitet, og klubbens verdigrunnlag skal kunne kjennes igjen i alle deler av sportsplanen.
2.3 MÅLSETTINGER (må flikkes på..)
Som en naturlig del av å definere hva visjon og verdier skal bety for oss, har Utleira Fotball samlet seg om noen målsettinger som danner grunnlaget for det videre arbeidet i klubben. Målsettingene sier noe om hva vi ønsker å være best på (satsningsområder), hva vi skal være gode nok på (hygienefaktorer), og hva vi ønsker å unngå i det videre arbeidet i klubben.
2.3.1 UTLEIRA FOTBALL SKAL VÆRE BEST PÅ
· Miljø som sikrer «Flest mulig, lengst mulig, best mulig»
· Trenere og sportslig støtteapparat
· Sportslige arrangementer som vi velger å satse på
· Foreldreinvolvering
Det er vår erfaring at det er det gode miljøet, både blant utøvere og foreldre, som i stor grad danner grunnlaget for de gode prestasjonene og resultatene i laget, og ikke motsatt. Fellesskapet i laget, blant trenere og foreldre, bygger trygghet og trivsel, hever terskelen for å slutte, og bidrar til at flere synes det er «artig nok» å være med ett år til.
Utleira Fotball ønsker derfor å fokusere på de faktorene som i størst grad påvirker trivselen i klubben, miljø, trenerkvalitet og foreldreinvolvering.
I et større perspektiv være gode i de arrangementene vi deltar i og arrangerer selv.

2.3.2 UTLEIRA FOTBAL SKAL VÆRE GODE NOK PÅ
· Kommunikasjon innad i klubben, mellom lag og årsklasser, og utad
· Fysiske fasiliteter
· Økonomistyring og oppfølging
Vi skal være gode nok på de faktorene som gjør det mulig å tilby aktiviteter til våre medlemmer. Dette betyr at vi må være gode nok på kommunikasjon både internt og eksternt, baner, anlegg og utstyr for trening, kamp, utvikling og trivsel, og ikke minst ha en solid og god økonomi i bunnen, som sikrer fremtidig drift og nyinvestering.
Gjennom implementeringen av denne sportsplanen jobbes det videre med økt synlighet i sosiale medier. Dette gjelder spesielt inne generell informasjon, lagspesifikk informasjon og dokumentasjon samt skjemaer og maler. 
Våre fasiliteter er de aller beste. Vår økonomi er trygg både for vår klubb og våre lag.

3. ORGANISASJON.
3.1 KLUBBENS ORGANISERING.
Utleira Fotball er den største avdelingen i Utleira Idrettslag, med over XXX  medlemmer og nærmere XXX aktive utøvere.
ORGANISASJONSKART…
3.2 SPORTSLIG ORGANISERING
Den sportslige aktiviteten i klubben utvikles og forvaltes av Sportslig utvalg (trenerforum), som igjen forankrer sportslig plan og endringer i denne i styret. For blant annet å iverksette sportslig plan i praksis har sportslig leder knyttet til seg et trenerforum bestående av trenere fra både barne- og ungdomsfotballen, samt et dommerforum bestående av dommeransvarlige og representanter fra de ulike nivåene. Trenerkoordinator og dommerkoordinator ivaretar den daglige anvendelsen av planen overfor de ulike lagene på ulike alderstrinn.
ORGANISASJONSKART. (Forslag.)
STRATEGISK				TAKTISK				OPERATIVT
Styre/ Sportslig utvalg             		Trenerforum				Lagleder
					Dommerforum				Trenere
										Dommere	
3.3 LAGSORGANISERING
Lagene i Utleira Fotball er så langt det er mulig selvkonstituerende og –organiserende. Dette innebærer at foreldremøtet ved oppstart av sesongen velger trenere, lagleder, økonomiansvarlige, sosialt ansvarlig samt eventuelle andre verv man ønsker for å ivareta årgangens/lagets aktivitet.
De ulike rollene i en årgang/lag er gjengitt nedenfor, og anbefales fulgt av lagene for å engasjere flere foreldre og redusere arbeidsmengden på den enkelte. Erfaring viser at jo flere foreldre som involveres i lagets aktiviteter tidlig, jo bedre forutsetninger har man for å lykkes med å få til et godt og sammensveiset miljø, både i spillergruppa og foreldregruppa. Det er det gode miljøet som skaper gode prestasjoner og resultater, og ikke motsatt.
ORGANISASJONSKART (Forslag).
FORELDRE-/ SPILLERMØTE			LAGLEDER		SOSIALKONTAKT/ØKON
						HOVEDTRENER	
						TRENER	TRENER	TRENER

4. FOTBALL I UTLEIRA FOTBALL
4.1 Klubben er sjef
I Utleira skal alle ha et felles, forutsigbart og tilpasset tilbud til alle spillere. ¨Klubben som sjef¨ betyr at vi skal tilrettelegge slik at alle trenerne følger klubbens retningslinjer og kan gjør en god jobb for våre utøvere. Måten vi fremstår, og opptrer på, skal være gjenkjennelig, og forankret i verdiene. Dette dokumentet beskriver hvordan vi ønsker å utøve verdiene våre på, i trening og kamp, og hvordan vi ønsker at blant annet trenerne er bevisste sin rolle i dette. Dette forutsetter at hver enkelt trener har et helhetlig syn på og respekt for klubbens overordnede verdier, organisasjon og virkemidler.
Vi ønsker å utdanne trenere som forstår hvilken rolle Utleira Fotball har, som ser breddeidretten i et helhetlig perspektiv, og som forstår hvilke verdier dette har for samfunnet, klubben, nærmiljøet og trivselen blant utøvere og foreldre, snarere enn trenere som fokuserer på eget lags prestasjoner på bekostning av klubben og fellesskapet.
Klubben som sjef skal sørge for at våre lagledere og trenere bidrar til at Utleira fotball blir en viktig faktor i oppvekstmiljøet for barn og ungdom i vårt nærområde.
Viktige forutsetninger for å lykkes med at klubben er sjef er:
· Verdiforankring hos alle med tillitsverv i klubben
· En felles forståelse for klubbens visjon og målsetninger
· Et planverk som gir forutsigbarhet og sikrer en god organisering av var aktivitet
· Nøkkelroller for implementering og oppfølging av planverk.
Med ¨klubben som sjef¨ vil vi hindre at tilfeldigheter påvirker hvordan våre lag drives, og hvilke holdninger og verdier som formidles til våre utøvere.
4.2 DIFFERENSIERING, HOSPITERING OG JEVNBYRDIGHET. (Forslag til diskusjon).
4.2.1 DIFFERENSIERING
Differensiering i Utleira betyr at utøvere får tilbud om tilpasset aktivitet ut fra ferdigheter, interesse, modning og innsats. Det betyr at vi skal tilrettelegge aktivitetstilbudet BÅDE for de som har et høyt ferdighetsnivå, OG de som ikke har det. Det er viktig at spillerne opplever mestring på trening og i kamper, og opplever å få utfordringer de kan takle, og overvinne. Det skaper mestring, prestasjonsfølelse og trivsel.
4.2.2 HOSPITERING / «GJESTETRENING» (Forslag).
Hospitering er et viktig virkemiddel for at spillerne skal få utfordringer tilpasset individuelt ferdighets- og ambisjonsnivå. Det er imidlertid store fysiske forskjeller mellom barn i samme årsklasse, både fysisk og mentalt, noe som er viktig å ta hensyn til i vurderingen av hvorvidt hospitering er egnet.
Det er forskjell på hospitering og å «fylle opp et lag» for eksempelvis å få meningsfulle treninger, eller kunne stille til kamp. Sistnevnte er således ikke hospitering, men mer som «nødhjelp» å regne. Hospitering er et tiltak for å utvikle individuelle ferdigheter, hvor den spilleren som hospiterer er i fokus, og hvor samhandlingen mellom avgivende og mottakende lag må være etablert, god og regelmessig.
Avgivende lag skal ha prioritet, og det er viktig å legge opp til at hospiterende spiller får treninger, kamper og øvrige aktiviteter med sitt eget lag. I enkelte tilfeller kan det være aktuelt å la spillere hospitere hos andre klubber for å kunne tilby utfordringer og utviklingsmuligheter tilpasset et høyere ferdighetsnivå enn det Utleira kan tilby. Klubbtilhørigheten skal i så måte ikke være noen hindring, og Utleira Fotball ønsker så langt det er mulig å ivareta enkeltspilleres behov, ønsker, ambisjoner og utviklingsmuligheter ved å legge til rette for at slike hospiteringsordninger lar seg gjennomføre.
I mange tilfeller vil det dreie seg om hospitering med tanke på overgang til annen klubb, men det kan også være aktuelt som et midlertidig tiltak. Hospitering/«gjestetrening» hos andre klubber skal være regulert i skriftlig avtale mellom klubbene. Dette er svært viktig av forsikringsmessige hensyn. Hospitering hos andre lag i Utleira skal være regulert av muntlig avtale mellom trenere på de respektive lag.
Hospitering er først aktuelt i ungdomsfotballen – fra 13 år og oppover. Dersom situasjonen tilsier det, basert på spillers egne ferdigheter, modenhet og interesser, ovennevnte kriterier, og i samråd med foreldre, kan man i særlige tilfeller vurdere å la spillere hospitere fra 11-12 årsalderen.
Kriterier for hospitering er i hovedsak gode holdninger, godt trenings- og kampoppmøte, tilstrekkelig fysikk og modenhet, og fair play. Vurderingen av hvem som er egnet for hospitering gjøres i samarbeid mellom trenere og sportslig utvalg/leder. Dette er nærmere beskrevet under kapittel 6.7 og 7.7.
4.2.3 JEVNBYRDIGHET (Forslag)
Der hvor hospitering er et individuelt tiltak for å fremme utvikling, er jevnbyrdighet i kamp og trening et kollektivt. Jevnbyrdig motstand fremmer mestring og ferdighetsutvikling. Er man underlegne opplever man sjelden mestring, motsatt opplever man mestring, men i liten grad læring og utvikling.
Utleira Fotball ønsker at man innad i alderstrinnet trener med jevnbyrdige lag og rullerer på hvem som spiller sammen på de ulike lagene. Dette vil bidra til å skape trygghet ved at man spiller med kamerater, og gi utfordringer ved at man spiller med spillere som er på et annet sted i ferdighetsutviklingen, og således fremme mestring, trivsel og utvikling. Dette betyr at trenere må jobbe med å skape jevnbyrdig motstand i spill-øvelser, balansere forutsetninger og utfordringer når vi trener på delferdigheter og når man setter opp spill-motspill situasjoner på treningsfeltet.
Jevnbyrdighet i kamp er også vesentlig, spesielt innenfor barnefotballen og yngre ungdomsfotball. Trenere må lede fotballkampen der fair-play, trivsel og utvikling er hovedmålet. Jevne, tette kamper vil gi spillerne en passe dose trygghet og utfordringer som gir mestring.
4.3 UTVIKLING AV SPILLERE
4.3.1 FLESTMULIG, LENGST MULIG, best mulig
UTLEIRA Fotball har en naturlig base av spillere fra Utleira Barneskole og Hoeggen Ungdomskole, og svært mange av seks-sjuåringene i nærområdet begynner med fotball i Utleira. Det er ikke uvanlig at så mange som XX jenter og XX gutter i alderen 7 år starter med fotball.
(Til diskusjon om denne delen bør være med, tallfesting vanskelig da antallet pr. årskull kan variere).
Med utgangspunkt i Utleiras rekrutteringsbase, og klubbens holdninger til temaet, blant annet beskrevet i kapitlene 2.2 og 4.2 bør Utleira Fotball kunne stille og utvikle minst to lag i hver klasse i ungdomsfotballen. Lenger ned i aldersklassene bør vi, for hvert kjønn, kunne stille ett til to lag (9'er) i klassene 13 og 14 år, to til tre lag (7'er) i klassene 11 og 12 år og minimum fire lag (5'er) i klassene til og med 10 år. På denne måten vil vi ha et godt grunnlag for å gi alle spillerne mye spilletid etablere og ivareta jevnbyrdige lag, ved blant annet å la spillere vandre mellom lag.
4.3.2 Spille underholdende og morsom fotball
Utleira Fotball ønsker å spille fotball på en slik måte at flest mulig spillere kan utvikle seg mest mulig. Dette sikres ved å spille pasningsorientert slik at mange spillere involveres hele tiden.
Trenerne for hvert enkelt lag står fritt til å velge spesifikt system og til å tilpasse taktikken til sitt spillermateriell. Det er ikke nødvendig at alle spiller likt. Filosofien er imidlertid at spillet skal være ferdighetsbasert og pasningsorientert, og at laget er den viktigste enheten, ikke enkeltspillere.
Vi mener at det bør være en tanke bak hvordan man spiller når man begynner med 11´er-fotball. Vi har kommentert dette nærmere nedenfor.
4.3.3 Individuell spillerutvikling
· Alle spillere i Utleira skal oppleve fremgang hver sesong
· Alle lag i Utleira skal bli bedre for hvert år
Utleira Fotball tenker ikke kortsiktig resultater men langsiktig utvikling. Vi ønsker at lagene i Utleira trener slik at det gjør spillerne og ikke minst laget gode på lang sikt. En slik tankegang kan av og til gå på bekostning av kortsiktige resultater, men legger et grunnlag for desto bedre resultater lenger frem, når årsklassen trer inn i ungdomsfotballen hvor fokus blir mer orientert mot konkurranse, prestasjoner og resultater, enn hva tilfellet er i barnefotballen.
Dette mener vi også vil bidra til at flere holder på lenger, og at man får større spillergrupper i ungdomsfotballen.
På grunn av klasseinndelingene, og sammenslåtte alderstrinn, er det naturlig at det blir en del svingninger i prestasjoner og resultater, spesielt fra 16 år og oppover. Med en velgjennomtenkt og solid forankret plan for dette, vil lag som kommer opp i en ny klasse bestående av flere årganger spillere, få hjelp fra det laget som allerede er der, og høste av de erfaringene man allerede har gjort seg. Det er flere måter å organisere en slik integrering på, og det er ønskelig at dette drøftes med trenerforum/ klubbens ledelse.
4.3.4 Mestringsorientert klima
Utleira Fotball skal ha et mestringsorientert klima. Dette står ikke i motsetning til å oppnå gode resultater, men vi ønsker at resultatene skal komme som en følge av at de underliggende prestasjonene er gode.
I et mestringsorientert klima er det ikke viktigst å vinne (selv om det ofte er en positiv effekt av mestringsorientering), men stadig å forbedre prestasjonene, både individuelt og som lag. Dette betyr blant annet at spillerne roses for å forsøke på de "rette" tingene uavhengig av resultat, og at de ikke får kjeft for å gjøre feil.
Det er ikke likegyldig om vi vinner eller taper, og vi ønsker at alle lagene skal holde et visst nivå og kunne hevde seg  i seriene de spiller. Like fullt signaliserer vi, gjennom ovennevnte «filosofi», at det er de underliggende «driverne» som på sikt vil skape de gode prestasjonene og resultatene. Dette mener vi vil føre til både kollektiv og individuell mestring og utvikling, og vil være en sterkt medvirkende faktor til å øke trivsel og samhold.
4.3.5 Lengst mulig
Det er flere faktorer som er viktig for at vi skal ha med spillere lengst mulig. Dette involverer både spillere, foreldre, trenere og klubb. En viktig overordnet faktor er å ha fokus på miljøet i og rundt laget. I tillegg til trenere og spillere, kan også foreldre være viktige bidragsytere her. Viktig er det i alle bidrar med positiv "prat" om lag, spillere og trenere. Evt. misnøye tas opp med støtteapparat eller klubb, og ikke rundt middagsbordet eller på sidelinjen under kamp/trening. Det dreier seg om å vise gode holdninger.
Treneren skal ha fokus på det positive, og ha i tankene at utvikling er viktigere enn resultat. 
For at en spiller skal glede seg til kamp og trening må han føle trygghet og mestring. Det er viktig at alle blir sett, og tilbakemeldingene som blir gitt er positive og/eller konstruktive. Når en spiller er tatt ut til kamp, skal han/hun være trygg på at det vil bli spilletid og ikke bli sittende på benken det meste av tiden.
[bookmark: _GoBack]Spillersamtaler er også et viktig verktøy, både for at spilleren skal føle at han/hun blir hørt/sett, men også for å avdekke evt. problemer som kan være i ferd med etablere seg. Se forøvrig eget vedlegg om spillersamtaler/evaluering.
4.4 Forhold til andre idretter/aktiviteter
Utleira Idrettslag er en breddeidrettsklubb med flere avdelinger. I tillegg til Utleira Fotball har Idrettslaget egne avdelinger for håndball, ski/ friidrett og BASIS med flere grener på vei inn. Med unntak av friidrett og BASIS, har de øvrige idrettene sine sesonger i vinterhalvåret, noe som i utgangspunktet ikke burde være noen utfordring. Like fullt har vi erfart at det kan oppstå prioriteringskonflikter ved sesongvekslinger, hvor den ene idretten skal avslutte og den andre starte opp, særlig i forbindelse med kolliderende treningstider, arrangementer, kvalifiseringsspill, og sluttspill.
For å ivareta «Flest mulig, lengst mulig, best mulig» for alle grenene, har lagidrettene i Utleira (Håndball og Fotball) inngått en samarbeidsavtale med klare føringer for hvilken idrett som har prioritet i løpet av året, og hvordan eventuelle konflikter skal løses gjennom kommunikasjon og samarbeid på lagsnivå.
Det er bred enighet om at fotball har prioritet i perioden april – september, og håndball i perioden oktober – mars. Fotball er i ferd med å bli en helårsidrett, spesielt i ungdomsfotballen. I tillegg ser vi tendenser innenfor barnefotballen, hvor engasjerte trenere ønsker å benytte vinterhalvåret til organisert trening for eget lag.
Som en følge av samarbeidsavtalen, samt at Utleira Fotball anser det som fordelaktig for utøverne å drive med variert aktivitet, tilbyr  Utleira Fotball begrenset organisert aktivitet for barnefotball i vinterhalvåret. For ungdomsfotballen tilbys organisert aktivitet, og trenere og lagledere oppfordres til å utvise stor fleksibilitet i vekslingene mellom sesongene, blant annet gjennom planlegging av treningstider, kampavvikling/flytting, utenbys arrangementer osv. Utleira Fotball har, som største avdeling i Utleira IL, et særskilt ansvar for å bidra til vellykket avslutning/oppstart innenfor de andre idrettene, og ledelsen i de respektive avdelingene bistår med problemløsning dersom det er behov for det på lagsnivå på tvers av avdelinger.
Hensikten med ovennevnte samarbeid er todelt: I tillegg til å være en breddeidrettsklubb med flere grener, ser Utleira Fotball positivt på at utøverne deltar i flere idretter. Vi mener det er positivt for våre utøvere å delta i andre ball-/lagidretter, av flere årsaker. Variert trening innenfor andre ball-/lagidretter bidrar til økt ferdighetsutvikling, bedre kroppsbeherskelse, forsterket vennskap, samt gir utøverne bedre grunnlag til å velge den idretten man vil satse på når den tid kommer.
4.5 Overganger
Det kan være mange forskjellige årsaker til at spillere ønsker overgang til/fra Utleira Fotball. Vi er imidlertid opptatt av å finne løsninger som er best for spilleren, og vi vil i så måte verken motivere enkeltspillere til å komme til Utleira (fisking) fra andre klubber, eller legge hindringer i vegen for overganger fra Utleira til andre klubber. Utleira Fotball ønsker gode samarbeidsrelasjoner med naboklubbene våre.
Overganger til/fra Utleira Fotball skal følge de til enhver tid gjeldende regler og retningslinjer fra NFF. Dersom spillere fra andre klubber ønsker overgang til Utleira, skal det opprettes kontakt mellom trenerne for de respektive lag i hver klubb, og eventuelle formaliteter rundt overgangen skal administreres av Utleira Fotballs administrasjon/FIKS-ansvarlige.
4.6 Fair Play
Fair Play handler kort og godt om god folkeskikk, noe Utleira Fotball bestreber seg på å innarbeide i alle lag, alle årsklasser, blant alle trenere og blant alle foreldre. Breddefotball er lek og konkurranse, selv om det for enkelte kan fremstå som blodig alvor, og i engasjementets hete, kan det være fort gjort å «glemme seg».
Det er en selvfølge for alle tilknyttet Utleira Fotball å vise god folkeskikk overfor andre spillere, trenere, foreldre, dommere og øvrige tilknyttet klubber og lag. Derfor setter vi retningslinjene for Fair Play høyt, og fokuserer på disse i de sammenhengene det er naturlig og nødvendig.
Retningslinjene er innarbeidet i den daglige driften av klubb og lag, blant annet gjennom følgende tiltak:
· Hvert lag har en kampvert på hjemmekamper som i forkant av kampen kontakter motstanderlaget, ønsker velkommen på kamp, og bistår med problemfri gjennomføring av forberedelser og kamp
· Alle lag gjennomfører Fair Play-hilsen ved kampstart og kampslutt
· Trenere og lagledere er kurset i godt trenervett, og retningslinjene er tilgjengeliggjort for hver enkelt, og kollektivt via nettsider
· Retningslinjer for .godt foreldrevett. er synliggjort på et svært tilgjengelig sted, rett innenfor porten til banen
· Hva som ligger i Fair Play er tydelig kommunisert gjennom lagledermøter for både barnefotballen og ungdomsfotballen, og vil vare en gjenganger i de temasamlingene Utleira Fotball avholder gjennom sesongen
Trenerne har et særskilt ansvar, gjennom eksemplets makt, å implementere retningslinjene for Fair Play blant spillerne. Det handler om respekt for andre, blant annet medspillere og trenere i kamp og trening, dommere, foreldre for både vinnende og tapende lag, samt alle tilknyttet egen og andre klubber og lag. Dette er et «evigvarende» holdningsskapende arbeid i nærmiljøet.


4.7 Utleiraforeldre
Utleiraforeldre har en svært viktig rolle i Utleira Fotball, både som engasjerte trenere, holdningsskapere overfor egne og andres barn, som engasjerte supportere på sidelinjen, og som olje i maskineriet for å få en klubb på XXX medlemmer og nesten XXX utøvere til fungere.
Utleiraforeldre har et ansvar for å bidra til at klubben kan tilby inkluderende, artige og utviklende aktiviteter til barna. Barnas motivasjon til å spille fotball er direkte avhengig av foreldrenes interesse og engasjement for idretten. Vi har gjennom mange år sett en klar sammenheng mellom foreldreinvolvering og –engasjement, og «flest mulig, lengst mulig, best mulig». I de spillergruppene hvor foreldrene kjenner hverandre, møter opp på kamper og treninger, kjører til og fra bortekamper, deltar på arrangementer og cuper utenbys.
Foreldre som viser et generelt godt engasjement for laget og spillerne, er grunnlaget for et godt miljø og samhold i spillergruppen. Det blir tryggere for de yngste fordi man vet at foreldrene kjenner hverandre og er med, og terskelen for å slutte når man blir eldre blir litt høyere, fordi det gode miljøet også er en sterkt medvirkende faktor til å holde på litt til.
Engasjerte foreldre gir engasjerte barn. Vi skulle imidlertid svært gjerne sett flere engasjerte foreldre på feltet, spesielt blant de litt eldre årsklassene.
For å gjøre det enklere å være engasjert forelder, har vi hengt opp «Foreldrevettreglene» svært synlig på anlegget. Disse er tilgjengelig i nedlastbart format på alle Utleiras nettsteder. Foreldrevettreglene er gjengitt nedenfor.
Foreldrevettregler
· Støtt opp om klubbens arbeid – gjennom foreldremøter forankres fotballens og klubbens verdisyn.
· Møt fram til kamper og treninger – du er viktig både for spillerne og miljøet.
· Gi oppmuntring til alle spillerne i med- og motgang – dette gir trygghet, trivsel og motivasjon for å bli i fotballfamilien lenge.
· Vi har alle ansvar for kampmiljøet – gi ros til begge lag for gode prestasjoner og Fair Play.
· Respekter trenerens kampledelse – konstruktiv dialog om gjennomføring tas med trener og klubb i etterkant.
· Respekter dommerens avgjørelser – selv om du av og til er uenig!
· Det er ditt barn som spiller fotball. Opptre positivt og støttende – da er du en god medspiller!

5. TRENERROLLEN I UTLEIRA FOTBALL
Foreldretreneren er ryggraden i norsk barne- og ungdomsfotball, og slik er det også i Utleira Fotball. Klubben er helt avhengig av engasjerte foreldre i rollen som trenere for i det hele tatt å ha et tilbud til barn og unge.
Foreldretreneren starter med barn i seksårsalderen og følger ofte trinnet i flere år. Dette krever mye av foreldretreneren og Utleira Fotball ønsker å ivareta og videreutvikle foreldretreneren på best mulig måte gjennom utdanning (C-lisens) og eget utviklings-/ oppfølgingsprogram (f.eks. Coerver).
5.1 Sammensetning av trenerteam og støtteapparat
Alle våre årsklasser, uavhengig av antall lag man har i årsklassen, har en hovedtrener og et varierende antall hjelpe-/assistenttrenere. Hovedtreneren er kontaktansvarlig overfor Sportslig utvalg, og hovedansvarlig for at all aktivitet i lagene utøves i henhold til sportsplanen. 
I tillegg ønsker klubben at man etablerer et støtteapparat rundt lagene, bestående av
· Lagleder
· Økonomiansvarlig
· Dugnadsansvarlig
· «Sosialminister» (Forslag)
Rollene for disse er nærmere beskrevet i kapittel 3.3 Lagsorganisering.
5.2 Forventninger til treneren i Utleira Fotball
Å basere all sportslig aktivitet på foreldretrenere både forplikter og krever en god del av både klubben og treneren. Klubben, på sin side, ved å legge til rette for kursing og kompetanseheving på en strukturert og fleksibel måte, veilede både på felt og utenfor, sørge for god samhandling mellom ulike årsklasser for å sikre jevn progresjon og utvikling på både trenere og spillere i henhold til sportsplanen m.m. I tillegg, fordi trenergjerningen er frivillig, har klubben ingen garanti for at man får høste det man investerer i på trenersiden.
Treneren på sin side, investerer egen tid, kunnskap, tilstedeværelse, og engasjement for både egne og andres barn, uten noen form for avlønning annet enn egen driv og motivasjon. Etterhvert som barna blir eldre kreves det mer av treneren i form av planlegging av økter, gjennomføring, oppfølging og således tid investert både på og utenfor feltet. Å se utviklingen i egen spillergruppe over tid er ofte en svært stor motivasjonsfaktor, og kanskje den viktigste årsaken til at vi bevarer de gode trenerne år etter år. (Honorering?)
Det er naturligvis i klubbens, foreldrenes, spillernes og ikke minst trenernes egen interesse at trenerrollen utøves innenfor gitte rammer, og i henhold til de verdier, målsettinger, føringer og retningslinjer klubben har. Selv om rollen er basert på frivillighet er ingen tjent med fullt frislipp mht spillernes og klubbens sportslige utvikling.
Som trener i Utleira Fotball er det helt grunnleggende å sette seg godt inn i
· Visjon, verdier og målsettinger for Utleira Fotball
· Sportsplanen/ treningsplanen
· Retningslinjer for «godt trenervett», «godt foreldrevett» og Fair Play
I tillegg har klubben noen forventninger til trenerrollen i Utleira Fotball, som vi mener vil bidra til å sikre bærekraftig utvikling i henhold til verdier og målsettinger.
Forventninger til Utleiratreneren (alle trenere):
· Medlemskap i klubben (krav)
· Fremvist gyldig politiattest i tråd med reglene fra Norges Idrettsforbund (krav)
· Planlegging og gjennomføring av treninger i henhold til sportsplanen
· Prioritering av lagets treninger og kamper, oppmøte i god tid
· Gjennomføring av minst ett delkurs i NFF C-lisens (16 timer)
· Å stille til trening/kamp iført antrekk i tråd klubbens gjeldende sponsor-/utstyrsavtale
· Bidra til at alle spillere opplever å bli inkludert, har det artig og opplever utvikling med utgangspunkt i eget ferdighetsnivå
· Formidle informasjon til laget fra styre/sportslig utvalg/materialforvalter og/eller andre fra klubbens støtteapparat
· Delta på lagledermøte ved sesongstart, og minst ett Trenerforum
· Representere klubben utad og opptre i henhold til klubbens verdier og retningslinjer
For hovedtrenere gjelder i tillegg:
· Serie- og cuppåmelding, laguttak og –oppsett i samspill med lagleder og trenerteam
· Rekruttering av nye trenere blant foreldre/foresatte i spillergruppa
· Løpende dialog med lagleder om lagets drift og utvikling
Dette kan du som Utleiratrener forvente av klubben
· Tilbud om gratis opplæring og kurs (NFF C-lisens, barne-/ungdomsfotballkveld) og temasamlinger i regi av Trøndelag Fotballkrets samt vår egen Coerver-skole.
· Tilgang til kunstgressbane for utetrening i sesong, og vintertrening (ungdomsfotballen)
· Tilgang til nødvendig utstyr og materiell i materialrommet i klubbhuset
· Kontakt med Sportslig utvalg, Sportslig leder (barn/ungdom) ved behov
· Oppfølging fra klubbens Trenerkoordinator.
· Gratis personlig overtrekksdrakt (med initialer og bukse) og vinterjakke i klubbprofil
· En gjennomarbeidet Sportsplan med føringer og retningslinjer for arbeid med spillere/lag
5.3 Eksterne trenere
Det er lagledelsen/foreldregruppa som har ansvaret for å rekruttere trenere til sine lag. Utleira Fotball ønsker å basere aktiviteten i klubben på foreldretrenere rekruttert fra egen medlemsbase. Vi erfarer imidlertid at det i eldre årsklasser kan være utfordrende å beholde foreldretrenere, av forskjellige årsaker.
I de tilfeller hvor det er en aktiv og motivert spillergruppe, men hvor det er vanskelig å rekruttere voksne til å påta seg ansvaret som hovedtrener, kan det være aktuelt å benytte eksterne ressurser. Det vil fortsatt være lagledelsen/foreldregruppa som har hovedansvaret for å rekruttere ekstern trener, men klubben vil kunne være behjelpelig dersom det skulle være nødvendig/ønskelig.
Normalt vil en ekstern trener forvente økonomisk godtgjørelse for jobben, noe som vil bidra til at lagets kostnader øker.
Honorering av slike trenere…?
5.4 NFFs Trenervettregler
Norges Fotballforbund har utarbeidet «Godt trenervett», regler som skal bidra til å bygge opp under et godt miljø og en god atmosfære på treninger og kamper. Vi ber hver enkelt opptre i henhold til disse!
Godt trenervett:
· Jeg er her for spillerne, ikke for meg selv.
· Jeg ser og hører meg selv «utenfra» og spillerne «innenfra».
· Jeg velger å være positiv, fordi jeg vet at min oppførsel – både positiv og negativ – smitter over på andre.
· Jeg påvirker både mine spillere, «benken» min, dommeren, motstanderlaget og publikum gjennom positiv språkbruk og kroppsspråk.
· Jeg ønsker å være et godt forbilde for spillerne mine og en god ambassadør for fotballen og klubben min.
Trenervett gir kampvett:
· Gjennom Fair play-møtet er jeg med på å skape en god fotballopplevelse for alle.
· Jeg tar spillerne med på råd. Jeg har autoritet, men er ikke autoritær.
· Jeg samarbeider med motstanderlagets trener om å skape jevnbyrdighet i kampen.
· Alle er like mye verdt. Jeg sprer både spilletid og oppmerksomhet.
· Jeg er utviklingsorientert og veileder spillerne mot neste spillsituasjon. Jeg gjør dommeren god og henger meg ikke opp i dommeravgjørelser.


BARNEFOTBALL I UTLEIRA ALDERSGRUPPE 6-12 ÅR.
6.1 INNLEDNING
6.1 Innledning
Barnefotball i Utleira Fotball skal først og fremst legge til rette for positiv og utviklende aktivitet for barn i nærmiljøet. Aktiviteten skal være preget av lek og moro. Det er her grunnlaget legges for at barna skal få et langt og givende fotballiv.
Det skal alltid tas hensyn til barnas beste, og vi skal være fleksible med hensyn til barnas ulike behov. I Utleira Fotball fotball skal det være mulig å delta på en differensiert måte. 
Med barnefotball menes all fotball for jenter og gutter fra 6 til og med 12år. Barnefotballen deler vi inn i to hovedgrupper.
Minifotball: 6-10 år (5-er fotball) Lillegutt/jente: 11-12 år (7-er fotball)
Høsten 2015 innledet Utleira Fotball et samarbeid med Coerver Coaching, dette for å sørge for at alle våre spillere får tilgang til de samme grunnprinsippene for hva som skal læres de første årene med fotball. Øvelsesregisteret er enkelt og består ikke av veldig mange øvelser, men ivaretar ønsket om å skape idrettsglede gjennom mestring og ros og konstruktive tilbakemeldinger. Se pkt. 4.3.4 som omhandler mestringsklima.
Alle trenere skal ha en innføring i denne øvelsesbanken og bruke denne som utgangspunkt for innholdet i treningsøktene. 
6.2 GRUNNPRINSIPPER FOR BARNEFOTBALLEN
Likhet 
Alle barn i Utleira Fotball skal gis et likt sportslig tilbud, uavhengig av kjønn, alder og ferdigheter. Det betyr at alle skal delta med likt utgangspunkt. Topping av lag skal ikke forekomme i barnefotballen i Utleira.
NB! Det er ikke tillatt å gi deler av laget spesialtilbud i form av egne/lukkede treninger eller deltakelse på cup´er.
Jevnbyrdighetsprinsippet
Jevnbyrdighet gjelder i forhold til sammensetning av lag. Treneren skal sørge for jevnbyrdighet både i trening og kamp. Dette for å skape et godt miljø for mestring og utvikling.
Breddeformelen:
TRYGGHET + UTFORDRING + MESTRING = UTVIKLING og TRIVSEL
I Utleira fotball skal årskullene være en treningsgruppe med barn fra Utleira Skole. Det åpnes for å ha treningssamarbeid med naboklubber.


6.3 Treningsøkta i barnefotballen
Det er treneren som har ansvar for at fotballaktiviteten blir en positiv opplevelse for barna i Utleira Fotball. Husk at dere har ansvar for at alle blir sett og får tilbakemeldinger og veiledning.
En Utleira-trener skal: (forslag)
· Være positiv og få frem det beste i spillerne
· Skape trygghet og forutsigbarhet på feltet
· Gi 5 positive tilbakemelding for hver negative
· Ha autoritet på feltet
· Være opptatt av utvikling i prestasjoner, ikke resultater
· Utvikle trygge spillere som våger uten å tenke risiko/negative konsekvenser
Huskeregler for Utleira-treningen:
· Planlegg hele treningen med innhold og tidsbruk
· Hver enkelt spiller skal ha flest mulig ballberøringer
· Bruk ball i alle øvelser
· Sørg for mest mulig ballberøring for alle
· Spill-øvelser skal utgjøre minst 50% av treningen
· Sørg for at det blir scoret mange mål på treningen
· Bruk få spillere på hvert lag i spill-sekvenser, 2v2, 3v3, 4v4
· Treneren skal stimulere til egenaktivitet
· Husk uttøying på hver trening
· Unngå dødtid, venting og kø
· Vis alltid hvordan øvelser skal utføres
· Ta kontroll, gi klare og tydelige tilbakemeldinger
· Gi mye ros!
Utleiraspilleren på trening skal:
· Møte til avtalt tidspunkt
· Ha på seg leggbeskyttere og annet egnet treningstøy
· Lytte til trenerens instruksjoner
· Vise respekt og toleranse for sine lagkamerater
I barnefotballen:
· Skal vi ha minimum en trener pr 10 spillere
· Skal hovedtrener ha minimum Delkurs 1 a NFF C-lisens, og helst full NFF C-lisens.
· Øvrige trenere bør minimum ha Delkurs 1
· Skal trenerne ha hatt innføring i Coerver-prinsippene



6.4 Organisering av treningsøkta (forslag).
En treningsøkt bør organiseres slik:
Oppvarming:
· 10-15% av økta
· Koordinasjon.
· Motorikk.
· Gjennomføres med ball.
Alle fysiske økter, uansett nivå og alder for deltakere skal starte med en del hvor muskulaturen varmes, dette for å forebygge skader.
Under denne delen av økten skal de prioriteres å utvikle spilleren koordinasjon og motorikk. Bruk gjerne ball i oppvarmingen
Øvelser:
· 30-40 % av økta
· Teknikk
· Gjennomføres med ball
Under denne delen av treningen skal spilleren lære og gjenta momenter av fotballspillet som pasninger, mottak, skudd osv.
Spill:
· Ca 50 % av økta
· Teknikk
Momentene fra øvelsene tas med inn i spillet. Treneren «fryse» spillet for å forklare, rettlede og rose. Bruk få spillere på hvert lag og pass på at alle er med i spillet og får mange involveringer.
Avslutning:
· 5-10 % av økta
Alle økter, uansett nivå og alder for deltakerne bør avsluttes med kort restitusjon (eks. jogge ned, tøyning el.) og oppsummering sammen med spillerne (eks. hva var målet med dagens trening? Lærte vi noe? Når er neste trening og lignende.). Spillerne bør også ta del i opprydning av utstyret benyttet under økten og sørge for at banen forlates fri for gjenglemte klær, flasker etc.
6.5 Utviklingsplaner for barnefotballen (6-12 år) (forslag til innhold).
	Tema
	6-8 år 5er
	9-10 år 5er
	11-12 år 7er

	Treningsmengde
	1 trening pr uke i sommerhalvåret
	1-2 treninger pr uke
	2 treninger pr uke

	Typiske trekk for alder
	
	
	

	Mål for aktiviteten
	
	
	

	Innhold i treningsøkta
	
	
	

	Kamper
	
	
	

	Turneringer
	
	
	


6.6 Utleiralagene i kamper
I Utleira har vi følgende prinsipper for kamper og turneringsspill:
· Alle skal få delta med like muligheter
· Topping av lag skal ikke forekomme. Det betyr at vi setter sammen lagene slik at de blir så jevne som mulige.
· Unngå høyt press i kamp. Bidra til at begge lag kan spille seg ut fra keeper.
· Vi forsøker å tilpasses laget slik at man får jevn motstand i kamp. Ved overlegenhet kan treneren gjøre følgende tiltak i overensstemmelse med motstanderens trener:
- La motstanderen få sette innpå en ekstra spiller
- Trekke laget ekstra langt bak slik at motstanderen får spille seg ut av egen sone
- Følge barnefotballreglene

· For at alle skal få spille mye fotball unngår vi å ha for mange spillere med på kamp.
- 7 spillere i 5´er-fotball
- 10 spillere i 7´er-fotball
Spilletid:
· Alle skal spille like mye
· Alle skal rotere på ulike posisjoner
Fair play
· Hilsen før og etter kamp
· Publikum (og foreldre) star på motsatt side av trenere og spillere
· Alle respekterer dommeren og spiller dommeren god
· God oppførsel før og etter kamp
6.7 Differensiering i barnefotballen
I barnefotballen skal kullet uten unntak organiseres som en treningsgruppe. Innenfor denne gruppen skal treneren differensiere i aktiviteten slik at spillerne bade skal oppleve mestring og tilstrekkelig med utfordringer. Optimalt sett skal spillerne trene 1/3 sammen med det som er på samme ferdighetsnivå, 1/3 sammen med de som har et lavere- og 1/3 med de som har et høyere ferdighetsnivå.
Treneren kan differensiere i treningsøkta ved å:
· Gi ulike tilbakemeldinger og stille ulike krav til spillerne i aktiviteten
· Tilpasse øvelser til ferdighetsnivå (f.eks. touchbegrensninger)
· Sette sammen grupper ut fra ferdighetsnivå på øvelser og spill-sekvenser
· Stimulere og tilrettelegge for egenaktivitet
Hospitering praktiseres fra og med 13 ar i Utleira fotball. Kun unntaksvis kan det avvikes fra dette prinsippet for 11-12-aringer.
6.8 Keeperrollen i barnefotball
I Utleira fotball ønsker vi å stimulere til at flere ønsker å stå i mål og kunne utvikle seg som keeper. På lagene skal alle prøve seg i mål, og spillerne rullerer på posisjoner. Treneren skal oppmuntre til og bygge stolthet rundt keeper-rollen.
7. UNGDOMSFOTBALL I UTLEIRA FOTBALL (13-19 ÅR)
7.1 Innledning
Ungdomsfotball i Utleira er for gutter og jenter i alderen 13 til 19 år. Dette er en spennende periode i våre ungdommers liv. I Utleira har vi som målsetning å skape en trygg og utviklende arena for ungdommene. De skal utvikle seg som fotballspillere, men også som mennesker.
Ungdomsfotball i Utleira skal gi alle ungdommer som vil spille fotball et likeverdig tilbud. Vi skal legge vekt på å skape en morsom, sosial og inkluderende aktivitet. Samtidig skal vi gi de som har større ambisjoner muligheter til å bli utvikle seg som fotballspillere.
7.2 Grunnprinsipper for ungdomsfotballen
Flest mulig 
Det fleste ungdommer spiller fotball fordi det er morsomt og sosialt. Noen vil satse mer og har ambisjoner om fremtidige prestasjoner. Derfor skal aktiviteten differensieres slik at alle får et tilrettelagt tilbud som passes den enkeltes ambisjoner. Det betyr også at ungdommene må tas med på råd, og få være med på å bestemme over sitt eget treningstilbud. I Utleira skal vi være fleksible og lage en fotballaktivitet som er tilpasset ungdommenes behov og ønsker.
Best mulig 
Vi har som målsetning at alle spillere i Utleira skal utvikle seg slik at de blir bedre fotballspillere i dag enn de var i går. Ungdommene få mulighet til utvikle seg som fotballspillere med utgangspunkt i sine egne ambisjoner og forutsetninger.
Medbestemmelse
Medbestemmelse betyr at ungdommene blir tatt med på råd. Det betyr at ungdommene selv får reell innflytelse på utformingen av sitt eget tilbud.
Differensiering
Differensiering er et grunnprinsipp i ungdomsfotballen. I Utleira betyr dette at spillerne kan få ulikt opplegg avhengig av egne ambisjoner, interesser og ferdigheter. Differensiering gjelder innad på den enkelte treningen, men også i forhold til inndeling av lag og sammensetting av treningsgrupper.
Breddeformelen: Trygghet + Mestring = Trivsel
Opplevelsen av mestring er meget viktig for ungdom. Vi skal gi ungdommene utfordringer i trygge rammer. Ved å beherske utfordringer og nå mål vil vi bidra til å gi ungdommene selvtillit, stolthet og positive følelser. Vi skal tilrettelegge for mestring både for de som har gode ferdigheter, men også for de som ikke er så flinke.

7.3 Treningsøkta i ungdomsfotballen
I Utleira skal treningsøkta baseres på at en årsklasse (eller flere årsklasser) trener på samme bane til samme tid. I denne gruppa er det sannsynligvis store individuelle forskjeller. Treningsøkta må legges opp slik at alle får best mulig utbytte av treningen.
Huskeregler for treneren i ungdomsfotball:
· Planlegg økta i detalj
· Kjenn spillerne slik at man kan differensiere hensiktsmessig
· Bruk ball og spillrelaterte øvelser
· Bruk overtall for å
· Frys spillet for å gi spillerne gode bilder, men ikke overdriv
· Forsøk å gi løpende tilbakemeldinger i spillsituasjoner
· Unngå kø og reserver
· Ha fokus på tema og læringsmomenter (også i spillsekvenser)
· Gi konkret tilbakemelding til alle, med vekt på positive tilbakemeldinger
· Bruk mye smålagsspill (sørg for involvering)
· Bruk få spillere og spillflater som stimulere til mye bevegelse. Da trener vi opp fotballrelatert utholdenhet og hurtighet.
· Varier gruppesammensetning i treningsøkta og mellom treningsøkter.
· Gi spillerne ansvar for utstyr som baller, kjegler, vester og mål
Utleiraspilleren på trening skal:
· Møte minimum 15 minutter før treningen
· Sørge for at alt utstyr er med, inkl. leggskinner og drikkeflaske
· Møt opp selv om du er skadet og kan trene alternativt
· Sørge for å spise og drikke rett etter trening
· Ta ansvar selv for å få mest mulig ut av treningen

Trenerkompetanse i ungdomsfotballen:
· Skal vi ha minimum en trener pr 15 spillere
· Hovedtrener skal minimum ha Delkurs 3 og 4 av NFF C-lisens, og helst full NFF C-lisens.
· Øvrige trenere bør minimum ha Delkurs 3 og 4
7.4 Organisering av treningsøkta
7.5 Utviklingsplaner for ungdomsfotballen (13-19 år)
7.6 Kampen i ungdomsfotballen
I ungdomsfotballen blir kampen en mer alvorlig arena hvor man begynner med divisjonsspill, tabeller, opp- og nedrykk. Det er likevel viktig at vi ikke blir kortsiktig resultatorientert. Det aller viktigste er at vi bruker kampen som en utviklingsarena og en anledning til å praktisere det vi øver på i trening.

Dette er det viktig å huske på for laget på kamp:
· Fokuser alltid mest på ferdigheter, utvikling og det å spille fotball.
· Bruk kampen som kontroll på om laget mestrer det vi øver på i treningene
· Gi spillerne ansvar og lær dem opp til å ta egne valg
· Utfordre spillerne på valg og utførelse
· Gi tydelige, konkrete og positive beskjeder
· Bruk pausen konstruktivt. Ta med det positive fra 1. omgang og korriger det som skal endres.
· Alle som tas ut til kamp skal spille, men spilletid kan avvike på bakgrunn av:
· - Ferdigheter
· - Treningsoppmøte
· - Innsats
· – Holdninger
· Alle skal over tid starte kamper/omganger
· La spillerne prøve seg i ulike roller
· Foreldre skal ikke involveres/blande seg inn i kampforberedelser eller gjennomføring. Foreldre skal holde seg på tribunen.
· Husk Fair Play hilsen og Fair Play gjennom kampen
Spilletid:
· Alle som tas ut skal spille i løpet av kampen
· Alle skal starte kamper/omganger over tid
Fair play
· Hilsen før og etter kamp
· Publikum (og foreldre) står på motsatt side av trenere og spillere
· Alle respekter dommeren og spiller dommeren god
· God oppførsel før og etter kamp
7.7 Differensiering i ungdomsfotballen
Differensiering (rettferdig forskjellsbehandling) er vårt verktøy for å gi spillerne ulike typer utfordringer ut fra interesse, ferdigheter, modning og ambisjoner. I ungdomsfotballen skal differensiering brukes aktivt for å gi alle spillerne et best mulig og tilrettelagt opplegg.
Dette kan gjøres ved å:
· Sette sammen treningsgrupper og lag med utgangspunkt i spillernes interesse, ferdigheter og modning. Alle grupper skal ha kompetente trenerressurser.
· Gi et differensiert tilbud med tanke på mengde aktivitet.
· Organisere ekstratreninger og hospitering.
· Stimulere til egentrening for de som ønsker mer fotballaktivitet.
· Hospitering gjennomføres i henhold til klubbens rutiner for hospitering
· Differensier i treningsøkta gjennom å sette sammen grupper med spillere som har tilnærmet samme ferdighetsnivå – og varier vanskelighetsgraden på øvelser og spill etter ferdighetsnivået til spillerne.
· Tenke jevnbyrdighet på treningen når det spilles på større flater
· Variere gruppesammensetningene, ikke bruk faste inndelinger
· Variere i trenerteamet, slik at spillerne blir kjent med alle trenerne
· Tenke differensiering også i kamp slik at spillerne får tilstrekkelig med utfordringer og opplever mestring.
Optimalt skal spillerne spille:
· 1/3 mot spillere med høyere ferdighetsnivå
· 1/3 mot spillere på samme ferdighetsnivå
· 1/3 mot spillere på lavere ferdighetsnivå
Sosialt skal kullet behandles som ett miljø. På trening kan dette ivaretas ved at man starter og avslutter økta som en gruppe.
NB! Alle spillerne i kullet skal oppleve ukas høydepunkt, kampen! Dvs. at alle skal ha betydelig spilletid i minst 1 kamp pr. uke.
7.8 Hospitering i ungdomsfotballen
Hospitering er en form for differensiering dert spilleren i perioder får trene og eventuelt spille kamper for lag i høyere årsklasser. Dette er et viktig utviklingstiltak for spillere som har et høyere ferdighetsnivå enn sine jevnaldrende. I Utleira skal følgende forutsetninger være oppfylt før det lages hospiteringsavtaler:
· Det er alltid spillerens behov som skal stå i sentrum.
· Spilleren skal ha lyst og motivasjon.
· Hospitering handler om ferdighetsutvikling og ikke ønsket om å vinne kamper.
· Spilleren må være moden nok mht holdninger, motivasjon, oppførsel og ferdigheter.
· Spilleren skal som regel ha sin hovedarena på eget årskull
· Man skal alltid vurdere spillerens totalbelastning
Kriterier for at en spiller kan hospitere:
· Spilleren skal være dominerende både på trening og i kamp.
· Spilleren skal vise ekstra stor interesse for fotball
· Spilleren skal ikke trekke ned nivået på laget han/hun hospitere på
· Spilleren skal ha gode holdninger og disiplin på eget lag
· Spilleren og foreldrene hans/hennes må ønske å være en del av hospiteringsordningen.
Hospiteringens omfang:
· En treningsøkt per uke over tid
· Kortere perioder hvor spilleren trener med det eldre laget (1-2 uker) for så å vende tilbake til eget lag.
· Spilleren kan kun være med på trening, eller på trening og noen kamper
Praktiske gjennomføring
Ordningen initieres av spillerens trener i samrad med spiller/foreldre
Det lages en avtale mellom spilleren og det eldre lagets trener
Ordningen skal evalueres fortløpende.
Ved kollisjon mellom kamp på eget lag og kamp for lag på høyere nivå skal eget lag prioriteres.
Ved kollisjon mellom egen trening og kamp i årsklassen over, prioriteres kamp.
Hospitering skal ikke gå ut over skolegang og gi for stor belastning for spilleren.
Viser spilleren holdninger som ikke er akseptable V for eksempel ved å gi inntrykk av at han/hun ¨hever seg over¨ jevngamle, skal dette tas opp med spilleren og foresatt. Fortsetter oppførselen, skal hospiteringen avsluttes.
Lån av spillere
· Lån av spillere må ikke forveksles med hospitering. Lån av spillere er situasjonsbestemt og ikke en permanent ordning. Generelle prinsipper for lån av spiller er:
· Lån av spillere gjøres når laget mangler spillere til a gjennomføre en enkelt kamp.
· Lån av spillere skal ikke benyttes for å toppe lag eller vinne kamper
· Lån av spillere skal alltid skje etter avtale mellom trenerne på de respektive lag.
· Alle lån av spillere skal skje i henhold til reglement fra krets og forbund.
· Roter mellom spillerne hvis flere er aktuelle for utlån.
· Det er trener/lagleder på̊ det laget som låner ut spillere, som bestemmer hvilke spillere som er aktuelle.
· Som ved hospitering stilles det også her krav til spillere som skal lånes ut til eldre lag:
- Spillerne må̊ ha gode ferdigheter og holdninger.
- Som for hospitering må utlån være et tillegg til treninger/kamper på eget lag.
- Utlån skal ikke gå ut over skolegang eller gi for stor belastning for spilleren.
- Dersom spilleren viser holdninger som ikke er akseptable – for eksempel ved å gi   inntrykk av at han/hun er bedre enn jevngamle, skal dette tas opp med spilleren og foresatt. Fortsetter oppførselen, skal spilleren ikke lenger lånes ut.

7.9 Keeperrollen i ungdomsfotball
8. Utleiradommeren.
9. SENIORPROGRAMMET I UTLEIRA FOTBALL.
10. TILTAK FOR Å IMPLEMENTERE SPORTSPLANEN
10.1 Forankring
10.2 Opplæring/kursing
10.3 Vedlikehold, oppfølging og videreutvikling






















	
